तुलाचनका पनि गौचनका जस्तै साझा योजना छन् । कोरलासम्म सडक पुर्‍याउने, नाका खुलाउन पहल गर्ने, पर्यटन आगमनमा वृद्धि गर्ने, पदमार्ग निर्माण गर्ने र मानसरोवर जान सरकारसँग अनुमतिका लागि माग राख्नेलगायत योजना सुनाएर उनले चुनाव प्रचार गरिरहेका छन् । ‘मैले मुख्य गरी चिनियाँ व्यापारीका लागि लोमान्थाङ बजार केन्द्रविन्दु बन्ने र यहींबाट नेपालका प्रमुख सहरमा चिनियाँ सामान पठाउन सकिने योजना ल्याएको छु,’ उनले भने, ‘कोरलाबाट चिनियाँ ब्यापार सुरु हुनेबित्तिकै पश्चिमाञ्चलको विकास तीव्र गतिमा हुनेछ ।’
